మాగుంట పార్వతమ్మ

మాగుంట పార్వతమ్మ ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2004లో జరిగిన శాసనసభ ఎన్నికల్లో కావలి శాసనసభ నియోజకవర్గం నుండి ఎమ్మెల్యేగా ఎన్నికైంది.
జననం, విద్యాభాస్యం 
మాగుంట పార్వతమ్మ  నెల్లూరు జిల్లా బుచ్చిరెడ్డిపాళెంలో బెజవాడ రామారెడ్డి దంపతులకు 1947 జూలై 27న జన్మించింది. ఆమె కస్తూరి దేవి బాలికల పాఠశాల నుండి పాఠశాల విద్యను అభ్యసించింది. 
రాజకీయ జీవితం
మాగుంట పార్వతమ్మ 19 ఫిబ్రవరి 1967న  మాగుంట సుబ్బరామ రెడ్డిని వివాహం చేసుకుంది.  ఆయనను 1995 లో పీపుల్స్ వార్ గ్రూప్ సభ్యుల చేతిలో హతమవ్వగా, 1996లో ఆమె 1996 భారత సార్వత్రిక ఎన్నికలలో  కాంగ్రెస్ పార్టీ అభ్యర్థిగా ఒంగోలు నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి మేకపాటి రాజమోహన్ రెడ్డిపై 50060 ఓట్ల మెజారిటీతో గెలిచి  11వ లోక్‌సభకు ఎంపీగా ఎన్నికైంది. మాగుంట పార్వతమ్మ 2004లో జరిగిన శాసనసభ ఎన్నికల్లో కావలి శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికైంది. ఆమె 2012లో జరిగిన ఒంగోలు శాసనసభ స్థానానికి జరిగిన ఉప ఎన్నికలో పోటీ చేసి ఓడిపోయింది. 
మరణం
మాగుంట పార్వతమ్మ అనారోగ్య సమస్యలతో బాధపడుతూ చెన్నైలోని ఓ ఆసుపత్రిలో చికిత్స పొందుతూ 2024 సెప్టెంబర్ 25న మరణించింది.

 మూలాలు 

వర్గం:భారత జాతీయ కాంగ్రెస్ నాయకులు
వర్గం:లోక్‌సభ సభ్యులు
వర్గం:నెల్లూరు జిల్లా నుండి ఎన్నికైన మహిళా శాసన సభ్యులు